
26-TA-729: Noteikumu projekts (Grozījumi)
Grozījumi Ministru kabineta 2021. gada 6. jūlija noteikumos Nr. 481 "Atbalsta programmas nosacījumi būvdarbiem daudzdzīvokļu mājās, to teritoriju labiekārtošanai un daudzdzīvokļu mājām noteikto atsavināmo zemju izpirkšanai"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	5.0 Likumi.lv (21.05.2026.)

	Izsludināšana: 29.04.2026. 21:22

	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums (FM - 20.05.2026.)
Ietekmes aprakstā norādīts, ka tiks mazināti administratīvie šķēršļi, jo nebūs nepieciešama biedrības dibināšana un neveidosies administratīvie izdevumi, kas saistīti ar biedrības darbības uzturēšanu (pārskatu sagatavošana, grāmatvedības kārtošana).

Tomēr jāatzīmē, ka arī dzīvokļu īpašnieku kopībai, veicot saimniecisko darbību vai nodarbinot fizisko personu, ir pienākumi, kas noteikti Dzīvokļa īpašuma likuma 15.3 pantā, tostarp pienākums reģistrēties VID kā nodokļu maksātājam un pienākums kārtot grāmatvedību normatīvajos aktos par grāmatvedību noteiktajā kārtībā, kas prasīs noteiktus administratīvos resursus.

Lūdzam precizēt ietekmes aprakstu, lai, norādot uz administratīvo šķēršļu mazināšanu saistībā ar biedrības dibināšanu un darbības uzturēšanu, neradītu maldinošu priekšstatu, ka dzīvokļu īpašnieku kopībai nebūs grāmatvedību jomu un nodokļu jomu regulējošos normatīvajos aktos noteikto pienākumu arī gadījumos, ja tā veic saimniecisko darbību vai nodarbina fizisko personu.
Lūdzam anotācijā sniegt informāciju, cik Latvijā ir reģistrētas dzīvokļu īpašnieku kopības un cik no tām veic saimniecisko darbību vai nodarbina fizisko personu.
 
Piedāvātā redakcija
-
	Ņemts vērā
Daļēji ņemts vērā
Precizēta anotācijas 2.1. sadaļa, norādot, ka ar tiesību akta projektu netiek atceltas tās prasības dzīvokļu īpašnieku kopībai, kas izriet no tām saistošajiem grāmatvedību jomu un nodokļu jomu regulējošiem normatīviem aktiem, ja tā veic saimniecisko darbību vai nodarbina fizisko personu.

Dati par dzīvokļu īpašnieku kopībām un to skaitu publiski ir pieejami Būvniecības informācijas sistēmā: https://bis.gov.lv/bisp/lv/apartment_owners_associations. Uz tiesību akta projekta izstrādes brīdi ierakstu skaits dzīvokļu īpašnieku kopību reģistrā ir 26 242. 

Attiecībā uz iebildumā izteikto lūgumu papildināt anotāciju ar  datiem, cik no dzīvokļu īpašnieku kopībām veic saimniecisko darbību vai nodarbina fizisko personu, norādām, ka, pirmkārt, Ekonomikas ministrijas rīcībā šāda informācija nav un, otrkārt, šādas papildus informācijas iegūšana un norādīšana anotācijā nav saistīta ar tiesību akta projekta būtību.
 
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	2.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (VK - 20.05.2026.)
Lūdzam precizēt anotācijas 2.1. un 2.3. apakšpunktu, izvērtējot administratīvā sloga novērtējuma atbilstību noteikumu projektā paredzētajām izmaiņām.
Vēršam uzmanību, ka noteikumu projekts paredz izmaiņas atbalsta saņemšanas kārtībā, paplašinot subjektu loku, kas var pieteikties aizdevumam attiecīgo atbalsta pasākumu ietvaros. Savukārt anotācijā administratīvo izmaksu samazinājums pamatots ar biedrības dibināšanas un uzturēšanas izmaksu ietaupījumu, kas nav noteikumu projekta regulējums.

Ievērojot minēto, lūdzam izvērtēt, vai anotācijā norādītais administratīvā sloga samazinājums tieši izriet no projektā paredzētajiem grozījumiem, kā arī nepieciešamības gadījumā precizēt administratīvā sloga novērtējumu un tā pamatojumu, atspoguļojot tieši tās darbības un izmaksas, kuras mainās atbalsta saņemšanas procesā.

Vienlaikus lūdzam precizēt arī anotācijas 2.1. apakšpunktā ietverto ietekmes aprakstu, jo pašlaik tajā norādītais administratīvo šķēršļu un biedrību uzturēšanas izmaksu samazinājums nav tieši sasaistīts ar noteikumu projektā paredzētajām izmaiņām atbalsta saņemšanas kārtībā.
Piedāvātā redakcija
-
	Ņemts vērā
Veikts izvērtējums atbilstoši priekšlikumā minētajam un attiecīgi precizēts 2.1. un .2.3. apakšpunkts anotācijā.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	1.0 Likumi.lv (28.06.2024.)

	Izsludināšana: 18.06.2026. 13:22

	3.
	Noteikumu konsolidētā versija
10.1. dzīvokļu īpašnieku kopība vai  dzīvokļu īpašnieki ar pārstāvja starpniecību – tie sabiedrībā "Altum" iesniedz šo noteikumu 9.1., 9.2., 9.3., 9.4., 9.5., 9.6., 9.7., 9.8., 9.9., 9.10. un 9.11. apakšpunktā minētos dokumentus. Par de minimis atbalsta saņēmējiem papildus iesniedzams šo noteikumu 9.9. apakšpunktā minētais dokuments;
	Priekšlikums (FM - 29.06.2026.)
10.1. dzīvokļu īpašnieku kopība vai  dzīvokļu īpašnieki ar pārstāvja starpniecību – tie sabiedrībā "Altum" iesniedz šo noteikumu 9.1., 9.2., 9.3., 9.4., 9.5., 9.6., 9.7., 9.8., 9.9., 9.10. un 9.11. apakšpunktā minētos dokumentus.  - šajā teikumā nosaukti visi 9.punktā minētie apakšpunkti, tostarp šī punkta otrajā teikumā īpaši izcelts gadījums kad iesniedzami 9.9.apakšpunktā norādītie dokumenti:  Par de minimis atbalsta saņēmējiem papildus iesniedzams šo noteikumu 9.9. apakšpunktā minētais dokuments.

Lūdzam izvērtēt nepieciešamību teikuma pirmajā daļā nosaukt visus 9.punkta apakšpunkus un atbilstoši precizēt.
Piedāvātā redakcija
-
	Ņemts vērā
Skatīt precizēto tiesību normu, kur pirmajā teikumā izņemta atsauce uz 9.9.apakšpunktu, ņemot vērā, ka tā ietverta tiesību normas otrajā teikumā.
	Noteikumu konsolidētā versija
-

	Izsludināšana: 29.04.2026. 21:22

	4.
	Noteikumu konsolidētā versija
9.2.1. iekļauts atbilstoši normatīvajiem aktiem dzīvokļa īpašuma jomā pieņemts lēmums par būvdarbiem un/vai teritorijas labiekārtošanu;
	Priekšlikums (TM - 15.05.2026.)
Saskaņā ar juridiskās tehnikas prasībām normatīvā akta tekstu raksta lakonisku un skaidru, izvairoties no vārdu konstrukcijas "un/vai" lietošanas. Gadījumā, ja ir nepieciešams norādīt uz divu nosacījumu iestāšanās nepieciešamību, lieto saikli "un", bet ja vēlas norādīt, ka pietiek ar viena no nosacījumu iestāšanos, lieto saikli "vai".1 Ievērojot minēto, aicinām precizēt noteikumu projekta 9.2.1. apakšpunktu.

Attiecīgi lūdzam precizēt arī noteikumu projekta 9.5. apakšpunktu.

1 Normatīvo aktu izstrādes rokasgrāmata, V. Krūmiņa, V.Skujiņa, 99. lp. - https://ppdb.mk.gov.lv/wp-content/uploads/2023/09/na_izstr_rokasgramata.pdf;
Normatīvo aktu projektu izstrādes rokasgrāmata, Valsts kanceleja, "Saikļa lietošana" - https://tai.mk.gov.lv/book/1/chapter/127
Piedāvātā redakcija
-
	Ņemts vērā
Precizētas tiesību normas atbilstoši priekšlikumā piedāvātajai redakcijai.
	Noteikumu konsolidētā versija
-

	5.
	Noteikumu konsolidētā versija
9.3. daudzdzīvokļu mājas kopīpašuma pārvaldīšanas līguma (vai dokumenta, kas to aizstāj) kopiju;
	Priekšlikums (TM - 15.05.2026.)
Saskaņā ar juridiskās tehnikas prasībām tiesību normā iekavās var ietvert skaidrojošus piemērus vai saīsinājumus. Savukārt, gadījumā, ja teksts ir saturiski neatņemama normas daļa, to iekavās neietver un raksta normas tekstā. Ievērojot minēto, aicinām precizēt noteikumu projekta 9.3. apakšpunktu.

Attiecīgi lūdzam precizēt noteikumu projekta 9.6. un 19.23 apakšpunktu.
Piedāvātā redakcija
9.3. daudzdzīvokļu mājas kopīpašuma pārvaldīšanas līguma vai dokumenta, kas to aizstāj, kopiju;
	Ņemts vērā
Precizētas tiesību normas atbilstoši priekšlikumā piedāvātajai redakcijai.
	Noteikumu konsolidētā versija
-

	6.
	Noteikumu konsolidētā versija
10.1. dzīvokļu īpašnieku kopība vai atsevišķas dzīvojamās mājas dzīvokļu īpašnieki ar pārstāvja starpniecību – tie sabiedrībā "Altum" iesniedz šo noteikumu 9.1., 9.2., 9.3., 9.4., 9.5., 9.6., 9.7., 9.8., 9.9., 9.11. un 9.12. apakšpunktā minētos dokumentus. Par de minimis atbalsta saņēmējiem papildus iesniedzams šo noteikumu 9.9. apakšpunktā minētais dokuments;
	Priekšlikums (FM - 20.05.2026.)
Aicinām precizēt atsauci uz normatīvajā aktā neesošu punktu - 9.12.
Piedāvātā redakcija
-
	Ņemts vērā
Tiesību norma precizēta atbilstoši priekšlikumam.
	Noteikumu konsolidētā versija
-

	7.
	Noteikumu konsolidētā versija
10.3. namīpašnieks – tas sabiedrībā "Altum" iesniedz šo noteikumu 9.1., 9.4., 9.5., 9.8., 9.9., 9.10., 9.11. un 9.12. apakšpunktā minētos dokumentus.
	Priekšlikums (FM - 20.05.2026.)
Aicinām precizēt atsauci uz noteikumos neesošu punktu 9.12.
Piedāvātā redakcija
-
	Ņemts vērā
Tiesību norma precizēta atbilstoši priekšlikumam.
	Noteikumu konsolidētā versija
-



